**Protokoll**

**Samisk kirkeråds arbeidsutvalg**

**Telefonmøte**

**12. mars 2018**

Tilstede:

Sara Ellen Anne Eira

Oddvin Bientie

Margareth Ranberg

Fra sekretariatet:

Risten Turi Aleksandersen

Vidar Andersen

**SKR-AU 1/2018 Årsrapport for Den norske kirke 2017\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sammendrag**

For første gang skal Kirkerådet godkjenne en årsrapport for rettssubjektet Den norske kirke. Tidsrammene gir store utfordringer når det gjelder å innhente vurderinger og kommentarer fra bispedømmene. Det har blitt gjennomført en prosess for koordinering og samkjøring slik at både regionale og nasjonale medarbeidere har bidratt til å belyse status på de enkelte fagfeltene.

Et omfattende statistikkunderlag er lagt til grunn, dette er foreløpige tall og vil kunne avvike fra de offisielle som publiseres senere denne måned og i juni. I tillegg vil tallmaterialet i flere sammenhenger være å oppfatte som indikasjoner og ikke presise størrelser, se nærmere omtale der dette er relevant.

**Vedtak**

Samisk kirkeråds arbeidsutvalg godkjenner de delene av årsrapporten 2017 som omhandler samisk kirkeliv.

I følge Statutter for Samisk kirkeråd skal rådet sende årsmelding til Sametinget. Det må dermed vurderes om det i fremtiden skal lages en egen rapport om samisk kirkeliv til det formålet.